**Pe buzele dragostei**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când stelele îmi fac semn,

mă învelesc cu vise,

să-ți visez sufletul.

În mătăniile lunii,

îți zăresc plânsul de lumină,

cu spasme de dor.

Mă-nflorești a mia oară.

Copleşită de întrebările vieții –

clipe tapetate cu praf stelar,

caut să deschid lacătele

cerului.

Cele mai bune răspunsuri

vin de pe buzele dragostei.

Învăț limbajul îngerilor

prin semnele bunăvoinței.